Diari Oficial de la Generalitat Valenciana


Sumari del DOGV 9996, del 29-11-2024 (2024/12318)

ANUNCI d'aprovació de l'informe ambiental i territorial estratègic pel procediment simplificat del Pla de reforma interior número 2 del sector TI-8 del Pla general d'ordenació urbana de la Vila Joiosa.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9996

Data del DOGV
:   29-11-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/12948

CVE
:   MWRM-T-4454-85480

Data del document
:   26-11-2024

Organisme emissor
:   Ajuntament de la Vila Joiosa

Tipus de document
:   Anunci

Vistos el document inicial estratègic i l'esborrany del Pla de reforma interior núm. 2 del sector TI-8 del PGOU de la Vila Joiosa, presentats mitjançant registre d'entrada 1875, de 30.01.2024, per Jaime Martín Calleja, en nom i representació de la mercantil Romex Investments Spain, SL, l'alcalde ha dictat la Resolució número 4908, de 22 de novembre de 2024, en la qual s'adopta el següent acord:

Primer. Considerar que el Pla de reforma interior núm. 2 del sector TI-8 del PGOU de la Vila Joiosa, en tramitació, està dins dels supòsits del procediment simplificat segons l'article 46 del TRLOTUP.

Segon. Resoldre que el Pla de reforma interior núm. 2 del sector TI-8 del PGOU de la Vila Joiosa no té efectes significatius sobre el medi ambient i el territori.

Tercer. Prosseguir la tramitació Pla de reforma interior núm. 2 del sector TI-8 del PGOU de la Vila Joiosa. A este efecte, s'haurà de presentar l'instrument de planejament amb la seua documentació completa en arxiu únic en format PDF i amb la indicació de document en tramitació en totes les seues pàgines, i incorporarà tota la documentació preceptiva segons el TRLOTUP per a la tramitació de l'instrument de planejament: estudi d'integració paisatgística; estudi d'impacte per raó de gènere; estudi d'impacte sobre la família, infància i adolescència; memòria de sostenibilitat econòmica, així com les modificacions indicades en este informe.

Quart. Ordenar la publicació de l'extracte de la resolució d'informe ambiental i territorial estratègic pel procediment simplificat en el *Diari Oficial de la Generalitat Valenciana*  als efectes establits en l'article 56.8 del TRLOTUP, així com en la pàgina web municipal.

Quint. Esta resolució d'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjuí dels recursos que, si resulta, siguen procedents en via contenciosa-administrativa contra l'acte que aprove l'instrument de planejament, la qual cosa no és inconvenient perquè puguen utilitzar-se els mitjans de defensa que s'estimen convenients en dret.

Sext. Esta resolució d'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicada en el *Diari Oficial de la Generalitat Valenciana*, no s'aprova el Pla de reforma interior núm. 2 del sector TI-8 del PGOU de la Vila Joiosa en el termini màxim de quatre anys. En tal cas, el promotor haurà d'iniciar novament el procediment d'avaluació ambiental i territorial estratègica simplificada.

Cosa que faig pública als efectes oportuns.

  

La Vila Joiosa, 26 de novembre de 2024

Marcos Enrique Zaragoza Mayor

Alcalde